A felnőtt válogatottban 1999. október 10-én mutatkozott be Belgium ellen Sunderland-ben. Legelső mérkőzésén 76 percet játszott, válogatottja 2–1-re győzött. Első gólját 2003. augusztus 20-án szerezte a Horvátország elleni barátságos mérkőzésen, amit Anglia nyert 3–1-re. A 2000-es Európa-bajnokságot és a 2002-es világbajnokságot kihagyta, első nemzetközi labdarúgótornája a 2004-es Európa-bajnokság volt. A válogatott egészen a negyeddöntőig menetelt, Lampard három gólt szerzett négy mérkőzésen (Franciaország, Horvátország és Portugália ellen), és bekerült a torna All-Star csapatába is. Paul Scholes visszavonulása után vált a "Háromoroszlánosok"nál állandó játékossá.